
                                                                                    PATVIRTINTA

                                                                                   Šakių rajono savivaldybės administracijos 

                                                                                   direktoriaus 2015 m. rugpjūčio 25 d.

                                                                                   įsakymu Nr. AT-825
CENTRALIZUOTOS BUHALTERIJOS SKYRIAUS BUHALTERIO 
PAREIGYBĖS APRAŠYMAS
I. BENDROJI DALIS

1. Centralizuotos buhalterijos skyriaus buhalterio pareigybė yra reikalinga tam, kad būtų laiku ir teisingai apskaitomos administracijos skolos, jos suderinamos, kontroliuojamas jų išieškojimas, laiku atliekamas atsiskaitymų inventorizavimas, teisingai ir laiku tvarkoma biudžeto ir lėšų, gautų pagal pavedimus apskaita, parengiamos išlaidų sąmatos, laiku ir teisingai pildomos lėšų panaudojimo ataskaitos.

2. Centralizuotos buhalterijos skyriaus buhalteris yra darbuotojas, dirbantis pagal darbo sutartis, pavaldus skyriaus vedėjui.

3. Darbuotojas, einantis šias pareigas, turi atitikti šiuos reikalavimus:

3.1. turėti socialinių mokslų studijų srities ekonomikos krypties aukštąjį arba jam prilygintą išsilavinimą;

3.2. būti susipažinusiam su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais buhalterinę apskaitą, archyvų tvarkymą.

3.3. mokėti valdyti, kaupti, susisteminti, apibendrinti informaciją ir rengti išvadas;

3.4.  savarankiškai planuoti, organizuoti savo veiklą;

3.5. sklandžiai dėstyti mintis raštu ir žodžiu, žinoti raštvedybos taisykles ir teisės aktų rengimo taisykles, mokėti dirbti kompiuteriu;

3.6. būti pareigingam, darbščiam, kūrybiškam, gebėti bendrauti, nuolat kelti kvalifikaciją.

II. DARBUOTOJO, EINANČIO ŠIAS PAREIGAS, FUNKCIJOS


4. Darbuotojas, einantis šiais pareigas, privalo:

4.1. vadovaujantis VSAFAS ir kitais buhalterinę apskaitą reglamentuojančiais norminiais dokumentais pagal priskirtas funkcijas tvarkyti biudžeto lėšų ir lėšų, gautų pagal pavedimus, apskaitą,  atlikti šių lėšų einamąją kontrolę;

4.2.  finansuoti įstaigas, įgyvendinančias sveikatos apsaugos programą, kontroliuoti šių lėšų programų vykdymą, priimti šių lėšų panaudojimo ataskaitas, rengti jų suvestines;

            4.3. tvarkyti atsiskaitymų su atskaitingais asmenimis, debitoriais ir kreditoriais apskaitą, atlikti einamąją kontrolę;

            4.4. rengti debetinio ir kreditinio įsiskolinimo ataskaitas ir debitorių – kreditorių pažymas;

            4.5. ruošti ir pateikti įstaigoms, organizacijoms, atsakingiems asmenims skolų suderinimo aktus;

            4.6. skaičiuoti skolų nuvertėjimą, laiku registruoti nuvertėjimo atstatymą.

            4.7. kontroliuoti, ar nustatytu laiku išieškomos skolos, ar laikomasi mokėjimo drausmės;

            4.8. analizuoti ir kaupti duomenis užpildyti pažymai dėl finansavimo sumų;

            4.9. vesti duomenis į VSAKIS.

            4.10. ruošti mėnesio, ketvirčio ir metų priskirtų apskaityti lėšų ataskaitas.

            4.11. surinkti iš programų vykdytojų ataskaitas, paruošti jų suvestines, vykdyti einamąją kontrolę ir pateikti ataskaitas lėšų davėjams;

            4.12. kontroliuoti apskaitomų lėšų išlaidų sąmatų vykdymą;

                  4.13. dalyvauti turto inventorizacijos darbe ir ruošti inventorizacijos sutikrinamuosius žiniaraščius;

            4.14. administruoti ES fondų lėšas, tvarkyti savivaldybėje vykdomų projektų lėšų apskaitą, vykdyti šių lėšų einamąją kontrolę, ruošti šių lėšų mokėjimo pavedimus;

             4.15. rengti priskirtų apskaityti programų išlaidų sąmatas, pateikti jas tvirtinimui ir išsiųsti lėšų davėjams ir gavėjams;

                   4.16. ruošti savo suformuotų dokumentų archyvines bylas;

             4.17. vykdyti Centralizuotos buhalterijos skyriaus vedėjo nurodymus ir atlikti kitas, pareigybės aprašyme nenumatytas nenuolatinio pobūdžio funkcijas, kurios yra priskirtos Centralizuotos buhalterijos skyriaus kompetencijai.

III. ATSAKOMYBĖ IR ATSKAITOMYBĖ

                5. Buhalteris atsako už:

                5.1. skyriaus nuostatuose ir pareiginiuose nuostatuose nustatytų funkcijų bei pavestų užduočių neatlikimą ar netinkamą atlikimą;

                5.2. savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;

                5.3. profesinių paslapčių, sužinotų einant tarnybines pareigas, saugojimą;

                5.4. einamąją finansų kontrolę, numatytą šiame pareigybės aprašyme;

                 5.5. finansinės ir statistinės atskaitomybės sudarymą laiku ir pagal numatytas atlikti funkcijas;

                  5.6. pareiginiuose nuostatuose numatytų dokumentų surašymą laiku ir teisingai, juose esančių duomenų tikrumą, ūkinių operacijų teisėtumą.


   6. Už skyriaus veiklos nuostatuose, pareigybės aprašyme nustatytų funkcijų atlikimą tiesiogiai atskaitingas skyriaus vedėjui.

________________________________________
Susipažinau
